Vladivostoko

eta|maldekstra|250ra|Centro de Vladivostoko kaj Ora angulo
eta|maldekstra|250ra|Lokomotivo instalita kiel monumento ĉe la fino de Transsiberia fervojo en Vladivostoko
VladivostokoNova Plena Ilustrita Vortaro de Esperanto: Vladivostok/o ( , laŭlitere "Reganto de la oriento") estas marborda urbo kaj la plej grava havenurbo kaj mararmea haveno de Rusio ĉe la Pacifiko. Ĝi estas la administra centro de la Ĉemara regiono, ĉefurbo de Ekstremorienta federacia distrikto kaj sidejo de diversaj civilaj kaj armeaj flotoj. Vladivostoko estas industria urbo kun 578 100 loĝantoj (stato je 2004).

 Geografio 
La urbo situas sur la duoninsulo de Muravjov-Amurskij kaj insuloj en la golfo de Petro la Granda de la Japana Maro.

Diferenco de la loka kaj moskva tempoj estas 7 horoj (en jaro 2005).

La urbo gravas pro sia proksimo al Ĉinio, Koreio kaj Japanio. Tie troviĝas la orienta fino de Transsiberia fervojo.

 Historio 
La urbo estis fondita en 1860. Ĝi havas urban statuson ekde 1880. Ekde 1888 ĝi estas la administra centro de la Ĉemara provinco kaj ekde 1938 ankaŭ tiu de la Ĉemara regiono. Vladivostoko iam estis floranta internacia havenurbo kie eksterlandanoj nur parte au tute ne pagis doganajn impostojn. Komence de la 20-a jarcento 80% de la urbanoj estis eksterlandanoj, precipe ĉinoj kaj koreoj. En 1920 aperis Respubliko de Fora Oriento kun plureco de politikaj partioj. Restarigo de la centra potenco en 1922 fare de bolŝevikoj grave damaĝis ekonomian aktivadon. Multaj eksterlandanoj estis arestitaj kaj enprizonigitaj(nederlanda) Herman Vuijsje, Survoje al Vladivostoko (Op weg naar Vladivostok), p. 171, eld. Lubberhuizen, 2012.ISBN 978 90 5937 300 6. Intertempe la ĉinoj, sed ankaŭ kirgizoj kaj koreoj, grandkvante revenis kiel gastlaboristoj kaj migrantoj dum la rusa loĝantaro malkreskadas pro elmigrado, ĉefe al Eŭropa Rusio.

 Kodoj 
Kodo de OKATO de la urbo (en jaro 2005) estas 05401.

La interurba telefona kodo estas 4232, la enurbaj telefonnumeroj estas sesciferaj (en jaro 2005).

 Ekonomio 
En la urbo svarmas aŭtoj importitaj el Japanio, en kiuj la stirilo troviĝas dekstraflanke, kio laŭdire foje kaŭzas akcidentojn. La kvanto de tiaj aŭtoj malkreskis post altiĝo de respektivaj doganimpostoj.

 Ekologio 
La urbo havas malbonan reputacion rilate al la aerpoluado pro la multaj poluigaj fabrikoj.

 Turismo 
Vladivostoko posedas konstruaĵojn en ĉiaj stiloj: jugendstil, viktoria stilo kaj eklektikaj novstiloj. Nur unu strato estas senaŭtigita (strato de A. Fokin) kaj gastigas plurajn butikojn kaj trinkejojn. Inter vizitindaĵoj rimarkindaj estas 'Artetage', artgalerio en la dezajna fakultato de la Teknika Ŝtata universitato de la Fora Oriento, ĉar ĝi kreiĝis el kolekto de malpermesita arto de sovetia epokoHerman Vuijsje, p. 173.

 Klimato 
 Vintro: ĝis −20° Celsiuso
 Somero: ĝis 25° Celsiuso en aŭgusto

 Referencoj 

 Vidu ankaŭ 
 For-Orienta Federacia Universitato
 Funikularo de Vladivostoko
 Internacia Flughaveno Vladivostoko
 Tramtransporto en Vladivostoko
 Trolebusa transporto en Vladivostoko
 Vladivostok (stacidomo)
 Vtoraja Reĉka (stacidomo)


Kategorio:Urboj de Ĉemara Regiono